1986年3月3號，出名科學家王大珩、王淦昌、楊嘉墀同陳芳允向中央聯合提出《關於跟蹤世界戰略性高技術發展》嘅建議。鄧小平亦即刻批准呢項建議，唔可以延緩。而「863工程」亦因而起錨。由1986年4月開始，半年之內，國務院召集全國幾百位專家，組成「863計劃航天技術專家委員會」，對中國載人航天嘅方案做個全面論證。